User:Dimitrispanagiotopoulos/sandbox

=Κατερίνα Π. Παναγοπούλου= Η Κατερίνα Παναγοπούλου γεννήθηκε στην Αθήνα. Φοίτησε στην Ευαγγελική Σχολή Νέας Σμύρνης και στο Πανεπιστήμιο Paul Valery στο Montpellier της Γαλλίας, στο τμήμα Ξένης Λογοτεχνίας.

Είναι παντρεμένη με τον Εφοπλιστή Περικλή Σ. Παναγόπουλο, επίτιμο πρόεδρο της Ενώσεως Ελλήνων Εφοπλιστών Επιβατηγού Ναυτιλίας και πρόεδρο της Magna Marine. Είναι μητέρα ενός γιου και κατοικεί μόνιμα στην Αθήνα.

Μιλάει Αγγλικά, Γαλλικά και Ιταλικά.

Εργάσθηκε στον Τουρισμό, ασχολήθηκε με το εμπόριο και υπήρξε για πολλά χρόνια επιχειρηματίας δημιουργώντας το Studio Alta Moda στην Αθήνα.

Από τον Μάϊο του 2018 είναι Ειδική, άμισθη Σύμβουλος του Πρωθυπουργού για θέματα Ελληνισμού της Διασποράς.

Η Κατερίνα Παναγοπούλου δραστηριοποιείται επίσης ως: Εθνική Πρέσβυς της Ελλάδος στο Συμβούλιο της Ευρώπης, για τον Αθλητισμό, την Ανοχή και το Ευ Αγωνίζεσθαι (Fair Play/Sportsmanship),

Πρόεδρος του Πανελληνίου Αθλητικού Σωματείου Γυναικών «ΚΑΛΛΙΠΑΤΕΙΡΑ»,

Eπίτιμη Πρόεδρος του Ελληνικού Οργανισμού Πολιτικών Επιστημόνων (Ε.Ο.Π.Ε.) (HAPSc).

Έλαβε το βραβείο Ευρωπαίου Πολίτη για το 2017.

Είναι επίσης, η πρώτη Ελληνίδα, που έλαβε το 1ο ΒΡΑΒΕΙΟ ΤΗΣ ΕΥΡΩΠΗΣ «Γυναίκα και Αθλητισμός 2012» από τη Διεθνή Ολυμπιακή Επιτροπή, στο Los Angeles τον Φεβρουάριο του 2012.